
REPUBLIKA HRVATSKA
Općinski sud u Varaždinu [image: ]
Kapucinski trg 5 
42000 Varaždin 
	
Poslovni broj: Pp Ikp-360/2026-5  

R E P U B L I K A   H R V A T S K A

RJEŠENJE


[bookmark: _Hlk191646013][bookmark: _Hlk166150216][bookmark: _Hlk182570043][bookmark: _Hlk176954136][bookmark: _Hlk149825959]Općinski sud u Varaždinu po sucu Miri Jalševcu u postupku izvršavanja novčane kazne izrečene osuđeniku Romeu Horvatu, OIB 89487829191 zbog prekršaja iz članka 163. stavka 1., članka 51. stavka 1. Zakona o sigurnosti prometa na cestama ( Narodne novine broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22 ), dana 3. srpnja 2026. 
riješio  je

[bookmark: _Hlk169183650][bookmark: _Hlk177991072]I. Na temelju članka 152. stavka 6. Prekršajnog zakona ("Narodne novine" broj 107/07, 39/13, 157/13, 110/15, 70/17, 118/18 i 114/22 ) neplaćena novčana kazna osuđeniku Romeu Horvatu, OIB 89487829191, rođen-a 14.11.2004., s prebivalištem u Cvjetna ulica 1a, 42233 Sveti Đurđ, u iznosu od 520,00 eura ( petsto dvadeset eura ), izrečena obaveznim prekršajnim nalogom Postaje prometne policije Čakovec, poslovni broj klasa: 211-07/23-4/76446; urbroj: 511-21-09-23-1 od 11.10.2023., pravomoćna dana 28.11.2023. i izvršna dana 07.12.2023. zamjenjuje se radom za opće dobro u trajanju od 28 ( dvadeset osam ) sati.
II. Osuđenik se upućuje na izvršavanje rada za opće dobro iz točke I. ovog rješenja u ustanovu i drugu pravnu osobu s kojima je ministarstvo nadležno za poslove pravosuđa sklopilo ugovore o postojanju zajedničkog interesa za izvršavanje rada za opće dobro u prekršajnom postupku i o tome vodi evidenciju.
III. Ukoliko osuđenik ne prihvati rad za opće dobro ili se na uredan poziv suda izvršenja ne odazove radi primitka naredbe o upućivanju na izvršavanje rada sukladno članku 152.c stavku 6. Prekršajnog zakona ili ga ne izvrši svojom krivnjom u roku koji je za to određen sukladno članku 34. stavku 3. Prekršajnog zakona, osuđeniku se neplaćena novčana kazna iz točke I. izreke ovog rješenja zamjenjuje kaznom zatvora u trajanju od 14 ( četrnaest ) dana.
Obrazloženje

1. Odlukom o prekršaju Postaje prometne policije Čakovec, poslovni broj klasa: 211-07/23-4/76446; urbroj: 511-21-09-23-1 od 11.10.2023. osuđeniku Romeu Horvatu izrečena je novčana kazna u iznosu 520,00 eura ( petsto dvadeset eura ). Odluka o prekršaju postala je pravomoćna dana 28.11.2023., a izvršna dana 07.12.2023. Budući osuđenik u roku određenom u odluci o prekršaju nije platio novčanu kaznu, niti je naplaćena prisilno, odlučeno je kao pod točkom I. izreke rješenja, kako je to propisano odredbom članka 34. stavka 6. Prekršajnog zakona računajući da se svakih započetih 39,82 eura novčane kazne zamijeni s dva sata rada za opće dobro odnosno jednim danom zatvora, pri čemu rad za opće dobro ne smije biti kraći od šest sati niti dulji od dvjestočetrdeset sati, a zatvor ne smije biti kraći od tri dana ni dulji od šezdeset dana.
2. Prema odredbi članka 151. stavka 2. Prekršajnog zakona pravomoćna odluka izvršava se kad je uredno dostavljena osuđeniku i kad za njeno izvršenje ne postoje zakonske smetnje. Kako su ostvareni uvjeti za izvršavanje rada za opće dobro, odlučeno je kao pod točkom II. izreke rješenja, te će sud nakon pravomoćnosti i izvršnosti ovog rješenja pozvati osuđenika radi dostave naredbe o upućivanju na izvršenje rada u jednu od ustanova i pravnih osoba iz evidencije iz članka 152.a stavka 2. Zakona, s područja svoje nadležnosti.
3. Rješenjem je određena i zamjena neplaćene novčane kazne kaznom zatvora za slučaj da osuđenik ne prihvati rad za opće dobro sukladno članku 152.c stavku 6. Prekršajnog zakona ili ga ne izvrši svojom krivnjom u roku koji je za to određen sukladno članku 34. stavku 3. Prekršajnog zakona.
4. Ukoliko osuđenik plati novčanu kaznu nakon pravomoćnosti odluke o zamjeni, izvršenje rada za opće dobro ili kazna zatvora će se obustaviti. U slučaju djelomičnog plaćanja, izvršit će se samo preostali dio rada za opće dobro odnosno kazne zatvora, sukladno odredbi članka 34. stavka 7. Prekršajnog zakona.
5. Osuđenik je obavezan nakon pravomoćnosti i izvršnosti ovog rješenja odazvati se pozivu ovog suda radi dostave naredbe o upućivanju na izvršenje rada i davanja pisane izjave o prihvaćanju rada za opće dobro sukladno članku 152.c stavku 1. i stavku 2. Prekršajnog zakona, jer će u suprotnome sud odmah izdati naredbu o upućivanju osuđenika na izdržavanje kazne zatvora iz točke III. izreke ovog rješenja u nadležnu ustanovu za izvršavanje zatvora.
U Varaždinu, 3. srpnja 2026.
	
	
	
Sudac

	
	
	Miro Jalševec, v. r.




Uputa o pravnom lijeku:
Protiv ovog rješenja dopuštena je žalba u roku od 3 ( tri ) dana od dana dostave. Žalba se podnosi Općinskom sudu u Varaždinu, u dva primjerka, a o žalbi odlučuje Visoki prekršajni sud Republike Hrvatske.

Dostaviti:
1. osuđeniku Romeu Horvatu, Cvjetna ulica 1a, 42233 Sveti Đurđ  
2. [bookmark: _Hlk148618478][bookmark: _Hlk151989274]podnositelju Postaja prometne policije Čakovec, Ulica Jakova Gotovca 7, 40000 Čakovec  
3. [bookmark: _Hlk229047651]Zatvoru u Varaždinu, po pravomoćnosti
4. spis

